CELEX: 22005D0711
Language: fi
Date: 2005-10-04 00:00:00
Title: 2005/711/EY: Tavarakaupan muodollisuuksien yksinkertaistamista käsittelevän EY:n ja EFTA:n sekakomitean päätös N:o 1/2005, tehty 4 päivänä lokakuuta 2005, Romanian kutsumisesta liittymään 20 päivänä toukokuuta 1987 tehtyyn tavarakaupan muodollisuuksien yksinkertaistamista koskevaan yleissopimukseen

14.10.2005   
            
            
               FI
            
            
               Euroopan unionin virallinen lehti
            
            
               L 269/44
            
         
      TAVARAKAUPAN MUODOLLISUUKSIEN YKSINKERTAISTAMISTA KÄSITTELEVÄN EY:n JA EFTA:n SEKAKOMITEAN PÄÄTÖS N:o 1/2005,
   tehty 4 päivänä lokakuuta 2005,
   Romanian kutsumisesta liittymään 20 päivänä toukokuuta 1987 tehtyyn tavarakaupan muodollisuuksien yksinkertaistamista koskevaan yleissopimukseen
   (2005/711/EY)
   SEKAKOMITEA, joka
   ottaa huomioon 20 päivänä toukokuuta 1987 tehdyn tavarakaupan muodollisuuksien yksinkertaistamista koskevan yleissopimuksen (1), jäljempänä ’yleissopimus’, ja erityisesti sen 11 artiklan 3 kohdan,
   sekä katsoo seuraavaa:
   
               (1)
            
            
               Valmisteltaessa Romanian liittymistä Euroopan unioniin tämän maan kanssa käytävää kauppaa edistetään yksinkertaistamalla tavarakauppaan vaikuttavia muodollisuuksia mainitun maan ja Euroopan yhteisön, Islannin tasavallan, Norjan kuningaskunnan ja Sveitsin valaliiton kanssa.
            
         
               (2)
            
            
               Yksinkertaistamisen saavuttamiseksi Romania olisi kutsuttava liittymään yleissopimukseen,
            
         ON PÄÄTTÄNYT SEURAAVAA:
   1 artikla
   Romania kutsutaan yleissopimuksen 11 a artiklan mukaisesti tähän päätökseen liitetyllä Euroopan unionin neuvoston ja Romanian välisellä kirjeenvaihdolla liittymään yleissopimuksen sopimuspuoleksi 1 päivästä tammikuuta 2006 alkaen.
   2 artikla
   Tämä päätös tulee voimaan päivänä, jona se tehdään.
   
      Tehty Baselissa 4 päivänä lokakuuta 2005.
      
         
            Sekakomitean puolesta
         
         
            Puheenjohtaja
         
         Rudolf DIETRICH
         
      
   
   
      (1)  EYVL L 134, 22.5.1987, s. 2. Yleissopimus sellaisena kuin se on viimeksi muutettuna EY:n ja EFTA:n sekakomitean päätöksellä N:o 2/95 (EYVL L 117, 14.5.1996, s. 18).
   
      Arvoisa Herra,
      Minulla on kunnia saattaa tiedoksenne tavarakaupan muodollisuuksien yksinkertaistamista käsittelevän EY:n ja EFTA:n sekakomitean 4 päivänä lokakuuta 2005 tekemä päätös N:o 1/2005 Romanian kutsumisesta liittymään 20 päivänä toukokuuta 1987 tehtyyn tavarakaupan muodollisuuksien yksinkertaistamista koskevaan yleissopimukseen.
      Romanian liittyminen yleissopimukseen voidaan saattaa voimaan tallettamalla liittymisasiakirja ja Romanian viralliselle kielelle käännetty yleissopimus Euroopan unionin neuvoston pääsihteeristön huostaan yleissopimuksen 11 a artiklan mukaisesti.
      Vastaanottakaa, Arvoisa Herra, korkeimman kunnioitukseni vakuutus.
      
         
            Pääsihteeri,
         
         
            Euroopan unionin neuvoston pääsihteeristö
         
      
      Romania, joka
      on saanut tiedon tavarakaupan muodollisuuksien yksinkertaistamista käsittelevän EY:n ja EFTA:n sekakomitean 4 päivänä lokakuuta 2005 tekemästä päätöksestä N:o 1/2005 Romanian kutsumisesta liittymään 20 päivänä toukokuuta 1987 tehtyyn tavarakaupan muodollisuuksien yksinkertaistamista koskevaan yleissopimukseen,
      haluaa liittyä yleissopimuksen sopimuspuoleksi,
      TÄTEN
      liittyy yleissopimukseen,
      liittää tähän asiakirjaan yleissopimuksen Romanian viralliselle kielelle käännettynä, ja
      ilmoittaa hyväksyvänsä kaikki ne suositukset, jotka tavarakaupan muodollisuuksien yksinkertaistamista käsittelevä EY:n ja EFTA:n sekakomitea saattaa antaa ja kaikki ne päätökset, jotka se saattaa tehdä 4 päivän lokakuuta 2005 ja sen päivän välisenä ajanjaksona, jona Romanian liittyminen tulee voimaan yleissopimuksen 11 a artiklan mukaisesti.
      Tehty …
      
         
            Romanian puolesta